cyanic-selkie/wikianc huggingface dataset:
புனித சூசையப்பர் திருத்தலம், பணகுடி
தமிழகத்தின் தூத்துக்குடி மறைமாவட்டத்தில் உள்ள புனித சூசையப்பர் திருத்தலம் பணகுடியில் வாழும் கத்தோலிக்க கிறிஸ்தவ மக்களின் பங்கு ஆலயமாக விளங்குகிறது. சுமார் 850 கிறிஸ்தவ குடும்பங்கள் இந்த ஆலயத்தின் உறுப்பினர்களாக உள்ளனர். தென் தமிழகத்தின் பல்வேறு பகுதிகளில் இருந்தும் திரளான மக்கள் திருப்பயணமாக இந்த திருத்தலத்திற்கு வருகை தருகின்றனர். புனித சூசையப்பரின் உதவியால் பல்வேறு நன்மைகளைப் பெறுவதாக இவர்கள் நம்புகின்றனர்.
புனித சூசையப்பர்
பணகுடி திருத்தல பங்கு மக்களின் பாதுகாவலராக இருப்பவர் புனித சூசையப்பர். இயேசு கிறிஸ்துவின் வளர்ப்பு தந்தையான யோசேப்பே, தமிழில் புனித சூசையப்பர் என்று அழைக்கப்படுகிறார். இப்பெயருக்கு வளன்மை அல்லது செழிப்பு என்பது பொருள். எனவே இவருக்கு, வளனார் என்ற பெயரும் உண்டு.
யோசேப்பு தாவீது அரசரின் வழிமரபில் தோன்றியவர். நாசரேத்தில் வாழ்ந்து வந்த இவர் தச்சுத் தொழில் செய்து வந்தார். தாவீது குலத்து கன்னிப் பெண்ணான மரியாவுடன் யோசேப்புக்கு திருமண ஒப்பந்தம் செய்யப்பட்டது. அவ்வேளையில், மரியா தூய ஆவியின் வல்லமையால் இறைமகனைக் கருத்தாங்கும் பேறு பெற்றார். மரியா திடீரென கருவுற்றதால் யோசேப்பு குழப்பம் அடைந்தார். நேர்மையாளரான இவர் மரியாவை இகழ்ச்சிக்கு உள்ளாக்காமல் மறைவாக விலக்கி விட நினைத்தார். மரியா கடவுளின் திருவுளத்தால் இறைமகனை கருத்தாங்கி இருப்பதை வானதூதர் வழியாக அறிந்த இவர் மரியாவை ஏற்றுக் கொண்டார். இயேசு பெத்லகேம் மாட்டுத் தொழுவத்தில் பிறந்த வேளையிலும், அவரைக் கோவிலில் ஒப்புக்கொடுக்க எருசலேம் சென்ற நேரத்திலும், ஏரோது அரசன் அவரைக் கொல்லத் தேடியபோதும் மரியாவையும், குழந்தை இயேசுவையும் மிகுந்த அன்புடனும் அக்கறையுடனும் யோசேப்பு பாதுகாத்தார். பன்னிரண்டு வயதில் இயேசு எருசலேம் கோவிலில் தங்கிவிட்ட பொழுது, யோசேப்பு மிகுந்த கவலையுடன் தேடி அலைந்து அவரைக் கண்டுபிடித்தார். தச்சுத் தொழிலில் வந்த வருமானம் மூலம் குடும்பத்தைக் காப்பாற்றினார். இயேசுவுக்கும் அத்தொழிலைக் கற்றுக்கொடுத்தார். மரியாவுக்கு நல்ல கணவராகவும், இயேசுவுக்கு நல்ல தந்தையாகவும் யோசேப்பு விளங்கினார். சிறந்த வாய்மையும் பொறுமையும் கொண்ட யோசேப்பு, திருக்குடும்பத்தை சிறப்புற தலைமைதாங்கி வழிநடத்தினார். இயேசு தனது இறையரசுப் பணியைத் தொடங்குவதற்கு சில ஆண்டுகளுக்கு முன்பு, இயேசுவும் மரியாவும் அருகில் இருக்க யோசேப்பு பாக்கியமான மரணம் அடைந்தார்.
புனித சூசையப்பர் அகில உலகத் திருச்சபை, கற்பு, தொழிலாளர்கள், கல்வி, திருமணம், குடும்பங்கள், நல்ல மரணம் ஆகியவற்றுக்கு பாதுகாவலராக விளங்குகிறார். பணகுடி திருத்தலத்தின் பெருவிழா தொழிலாளர்களின் பாதுகாவலரான புனித சூசையப்பர் திருவிழா (மே 1) அன்று கொண்டாடப்படுகிறது.
திருத்தல வரலாறு
கி.பி.1870களில் அருட்தந்தை கிரகோரி, பணகுடியில் 5 ஏக்கர் நிலத்தை வாங்கி அதில் புனித சூசையப்பருக்காக ஒரு ஆலயத்தை எழுப்பினார். அந்த பழைய ஆலயத்தில் 1891 - 1892 காலத்தில் சீரமைப்பு பணிகள் நடைபெற்றன. அக்காலத்தில் இப்பகுதி காவல்கிணறு பங்கோடு இணைந்திருந்தது. 1938ஆம் ஆண்டு திருஇருதய அருட்சகோதரர்கள் பணகுடியில் ஒரு பள்ளிக்கூடத்தைத் தொடங்கினர். 1939 டிசம்பர் 24 அன்று, அருட்தந்தை சூசைநாதர் தலைமையில் புனித சூசையப்பர் ஆலயம் தனிப் பங்காக உருவானது. அவர் காலத்தில் குருக்கள் இல்லம் கட்டப்பட்டது. 1945ல் அருட்தந்தை டிவோட்டா முயற்சியால் மரியின் ஊழியர் சபை அருட்சகோதரிகள் மடம் இப்பங்கில் அமைக்கப்பட்டது. 1947ல் அருட்தந்தை ரெம்ஜியூஸ் காலத்தில் 36 அடி உயர கல் கொடிமரம் நடப்பட்டது. 1954ல் அருட்தந்தை சேவியர் தூண்டுதலால் மரியாயின் சேனை தொடங்கப்பட்டது. 1962ஆம் ஆண்டில் அருட்தந்தை லூர்துமணி முயற்சியால் புனித சூசையப்பர் தேர் செய்யப்பட்டது. அருட்தந்தை தேவசகாயம் பர்னாந்து (1969-72) காலத்தில், புனித சூசையப்பர் நற்பணி மன்றம் உருவாக்கப்பட்டது. அருட்தந்தை செங்கோல்மணி (1972-81) காலத்தில், தற்போதைய ஆலயம் கட்டப்பட்டு 1976ல் தூத்துக்குடி ஆயர் மேதகு அமலநாதர் அவர்களால் புனிதப்படுத்தப்பட்டது. 1990ஆம் ஆண்டு அருட்தந்தை பன்னீர்செல்வம் முயற்சியால் வேளாங்கண்ணி அன்னை கெபி கட்டப்பட்டது. அதே ஆண்டில் புனித அன்னாள் சபை அருட்சகோதரிகள் பணகுடியில் ஆங்கிலப் பள்ளியைத் தொடங்கினர். அருட்தந்தை தேவசகாயம் (1994-99) காலத்தில், 1995ல் ஆலய கோபுரத்தின் உச்சியில் இயேசுவின் திருஇதய சொரூபம் நிறுவப்பட்டது; வளனார் கலையரங்கமும் கட்டப்பட்டது. 2001ல் அருட்தந்தை ஜான் போஸ்கோ காலத்தில் ஆலயத்தின் வெள்ளி விழா கொண்டாடப்பட்டது. 2001 டிசம்பர் 5 அன்று, அருட்தந்தை இசிதோர் பங்குத்தந்தையாக இருந்தபோது பணகுடி புனித சூசையப்பர் ஆலயம் திருத்தலமாக உயர்த்தப்பட்டது. பாலர் சபை, நற்கருணை வீரர் சபை, மாதா சபை, வளன் இளைஞர் சபை, மரியாயின் சேனை, திருக்குடும்ப சபை ஆகிய சபைகளும், 26 அன்பியங்களும் பங்கில் செயல்பட்டு வருகின்றன.
சிறப்பு நிகழ்வுகள்
புத்தாண்டு கொண்டாட்டம்: ஒவ்வொரு ஆண்டும் ஜனவரி முதல் நாள், திருத்தல வளாகத்தில் பல்வேறு போட்டிகள் நடத்தப்பட்டு பரிசுகள் வழங்கப்படுகின்றன.
வாரத்தின் புதன்கிழமைகள்: புனித சூசையப்பர் நாளான புதன்கிழமைகளில், புனித சூசையப்பர் நவநாள் செபங்களுடன் மாலை திருப்பலி சிறப்பிக்கப்படுகிறது. மாதத்தின் முதல் புதனன்று காலையிலும் சிறப்பு திருப்பலி கொண்டாடப்படுகிறது.
மார்ச் மாதம்: புனித சூசையப்பர் வணக்க மாதமான மார்ச் மாதம் முழுவதும் சிறப்பான வழிபாடுகள் நடைபெறுகின்றன.
ஊர் அசனம்: ஒவ்வொரு ஆண்டும் புனித வார புதன்கிழமை மாலையில் ஊர் அசன விழா கொண்டாடப்பட்டு, பங்குபெறும் மக்கள் அனைவருக்கும் அசன விருந்து வழங்கப்படுகிறது.
திருத்தலத் திருவிழா: ஆண்டுதோறும் ஏப்ரல் 22ந்தேதி கொடியேற்றத்துடன் தொடங்கும் புனித சூசையப்பர் திருவிழா, பத்து நாட்கள் சிறப்பாக கொண்டாடப்பட்டு தொழிலாளர் தினமான மே 1ந்தேதி முடிவடைகிறது. எட்டாம் திருவிழா அன்று நற்கருணை பவனியும், ஒன்பதாம் பத்தாம் திருவிழாக்களில் தேர் பவனியும் சிறப்பான விதத்தில் நடைபெறுகிறது. தவக்காலம் குறுக்கிடும் ஆண்டுகளில் திருவிழா ஓரிரு நாட்கள் தாமதமாகத் தொடங்கும்.
ஆதாரங்கள்
பகுப்பு:திருநெல்வேலி மாவட்டத்தில் உள்ள கிறித்தவக் கோவில்கள்
மன்சூர் ராணா
மன்சூர் ராணா (Mansoor Rana, பிறப்பு: டிசம்பர் 27 1962) ஒரு பாக்கித்தானியத் துடுப்பாட்டக்காரர்). லாகூரை பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி இரண்டில் கலந்து கொண்டுள்ளார். 1990 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப்படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள்
திருவிதாங்கோடு பூதத்தான் கோயில்
திருவிதாங்கோடு பூதத்தான் கோயில் தமிழ்நாட்டில் கன்னியாகுமரி மாவட்டம், திருவிதாங்கோடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பூதத்தான் சன்னதியும், சுடலைமாடசாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரகலாதபுரிகோவில் (முல்தான்)
பிரகலாதபுரி கோவில் (Prahladpuri Temple) பாகிஸ்தானிய பஞ்சாபில், முல்தானிலுள்ள பழமையான இந்துக் கோவிலாகும். பிரகலாதன் பெயரிலமைந்துள்ள இக்கோவில் இறைவன் நரசிம்மருக்கு அர்ப்பணிக்கப்பட்ட கோவில். இந்தியாவில் அயோத்தியிலுள்ள பாபர் மசூதி தாக்கப்பட்டதன் எதிரொலியாக 1992 இல் பிரகலாதபுரி கோவில் தாக்கப்பட்டது. அதிலிருந்து இக்கோவில் இடிந்தநிலையில் உள்ளது.
வரலாறு
முல்தான் அரசன் இரணியகசிபுவின் மகனான பிரகலாதனால் பிரகலாதபுரியின் மூலக்கோவில் கட்டப்பட்டதாகவும், பிரகலாதனை அவனது தந்தையிடமிருந்து காக்க நரசிம்மராக அவதாரம் கொண்ட திருமாலுக்காக எழுப்பப்பட்டதாகவும் சொல்லப்படுகிறது.
முல்தானை இசுலாமியர் வென்றபின் முல்தான் சூரியக் கோவிலைப் போலவே இக்கோவிலும் அழிவுக்குள்ளானது. முல்தான் கோட்டைக்குள் ஹசரத் பாஹுல் ஹாக் சகாரியாவின் சமாதித் தூணுக்கு அடுத்ததாக, ஒரு உயர்ந்த மேடையின்மீது கட்டப்பட்டுள்ளது. கோவிலையடுத்து பள்ளிவாசலொன்று அமைக்கப்பட்டுள்ளது. ஏ. என். கானின் பதிவுகளின்படி, இப்பகுதி சீக்கியரின் ஆட்சியிலிருந்தபோது 1810 களில்  இக்கோயில் மறுபடியும் கட்டப்பட்டது.
பயணியும் தேடலாய்வாளருமான அலெக்சாண்டர் பர்னசு 1831 இல் தான் சென்றபோது இக்கோயில் கவனிப்பாரற்று கூரையின்றி இருந்ததாகக் குறிப்பிட்டுள்ளார். 1849 இல் பிரித்தானிய இராணுவம் முல்தான் கோட்டையை முற்றுகையிட்டபோது வீசப்பட்ட குண்டு கோட்டையினுள் வைக்கப்பட்டிருந்த வெடிமருந்து இருப்பின் மேல் விழுந்து ஹசரத் பாஹுல் ஹாக் சகாரியா மற்றும் அவரது மகன்களின் சமாதிகளும், பிரகலாதபுரி கோவில் வளாகமும் தவிர கோட்டையின் பிற பகுதிகள் முழுவதும் அழிந்தது போயின. அலெக்சாண்டர் கன்னிங்காம், 1853 இல் தான் பார்த்தபோது இக்கோவில் ”வேலைப்பாடுகளமைந்த மரத்தூண்களால் தாங்கப்பட்ட கூரைகொண்ட சதுர செங்கற் கட்டிடமாக இருந்தது” என்று குறிப்பிடுகிறார்.
தற்போதுள்ள கோவில் 1861 ஆம் ஆண்டு தலைமை குருக்கள் பால் ராம் தாசால் பொதுமக்களிடமிருந்து பெறப்பட்ட நன்கொடையால் 11,000 ரூபாய் செலவில் கட்டப்பட்டது. 1872 இல் முல்தானின் இந்து குடிமக்களிடமிருந்தும் தாக்கூர் ஃபடே சந்த் தன்க்சாலியாவிடமிருந்தும் பெறப்பட்ட நன்கொடையைக் கொண்டு மீண்டும் கட்டப்பட்டது.
1881 இல் கோவிலைப் புனரமைக்கும்போது கோவில் விமானத்தின் உயரம் மற்றும் அருகிலிருந்த இசுலாமிய சமாதித்தூண்களின் உயரம் குறித்து எழுந்த இந்து-இசுலாமிய சிக்கலால் கலவரம் ஏற்பட்டது. அக்கலவரத்தில் இரு பள்ளிவாசல்களும் 22 கோவில்களும் அழிக்கப்பட்டன. பஞ்சாபின் பிரித்தானிய அரசு இக்கலவரத்தை அடக்க எந்தவொரு முயற்சியும் எடுக்கவில்லை. இக்கலவரத்தில் பிரகலாதபுரி கோவிலும் அழிந்தது. எனினும் பிரகலாதபுரியின் முல்தானின் வசதிபடைத்த இந்து சமூகத்தினரால் இக்கோவில் மீண்டும் உடனடியாகக் கட்டப்பட்டது.
அமைப்பு
பிரகலாதபுரி கோவில் முல்தான் கோட்டையின் உட்புறம் ஒரு உயரமான மேடையின்மீது கட்டப்பட்டுள்ளது. 1992 ஆம் ஆண்டுக்கு முன் இக்கோவில் முல்தானின் ஒரு முக்கியமான அடையாளமாக இருந்தது. இங்கு ஒரு முதன்மைக் கூடம், வானொளி அமைப்புகள், பெரிய மண்டபம் ஒன்று உள்ளன. நடுக்கூடத்தில் விதானத்தின் கீழ் உருவச்சிலையுள்ளது. கோவிலையொட்டி ஒரு தர்மசாலைக் கட்டிட வளாகம் அமைந்துள்ளது. தூண்களால் தாங்கப்பட்ட அமைப்பாக மூலக் கோவில் இருந்தது எனவும், அத்தூண்களும் கூரையும் தங்கத்தால் ஆனவை எனவும் மரபுவழிச் செய்தி நிலவுகிறது. மேலும், அறியப்படாத சில காரணங்களால் முழுக் கட்டிடமும் பூமிக்குள் புதைந்து போனது என்றும், அதே இடத்தில் புதுக்கோவில் கட்டப்பட்டதாகவும் கூறப்படுகிறது.
முக்கியத்துவம்
பிரகலாதபுரி கோவில் மிகப் பழமையான இந்துக் கோவில். பிரகலாதனால் கட்டப்பட்ட மூலக்கோவில் அமைந்த இடத்தில் கட்டப்பட்டதாகச் சொல்லப்படுகிறது. இந்துசமயப் புராணக்கதைகளின்படி, இங்கு பிரகலாதனை அவன் தந்தை இரணியகசிபுவிடம் இருந்து நரசிம்மர் காப்பாற்றி, இரணியகசிபுவை வதம் செய்தார் என்ற நம்பிக்கை இந்துக்களிடம் நிலவுகிறது. ஹோலிகா தகனப் பாரம்பரியமும் பண்டிகையும் இங்கு துவங்கியதாக இந்துக்கள் நம்புகின்றனர்.
தற்போதைய நிலை
1992 ஆம் ஆண்டு நடந்த வன்முறைத் தாக்குதலிலிருந்து இக்கோயில் அழிவுற்ற நிலையில் உள்ளது. 2006 மற்றும் 2008 ஆம் ஆண்டுகளில் இக்கோவில் வளாகத்தில் இசுலாமிய சமயம் தொடர்பான வசதிகளுக்கான கட்டிடங்கள் அமைக்கவும், அன்னதானக் கூடம் அமைக்கவும் அரசால் முடிவு செய்யப்பட்டது. ஆனால் இம்முடிவை சில அரசு சார்பற்ற அமைப்புகளால் எதிர்த்தனர். பாக்கித்தான் அரசியலமைப்பின்படி, இதர சமய வழிபாட்டிடங்களில் இசுலாமியக் கட்டமைப்புகளை அமைக்க முடியாது என்பதை ஆதாரமாகக் கொண்டு நீதிமன்றத்தில் வழக்கு பதிவு செய்யப்பட்டு தடையுத்தரவு வாங்கப்பட்டது. அந்த வழக்கு நீதிமன்றத்தில் நிலுவையிலுள்ள நிலையில் பண்டைய சிறப்புப் பெற்ற இக்கோவிலை மீட்டெடுக்க வேண்டுமென்று பாக்கித்தானிய அரசிடம் பல அமைப்புகள் வேண்டுகோள் விடுத்துள்ளன.
வெளியிணைப்புகள்
பகுப்பு:பஞ்சாப் (பாகிஸ்தான்) பகுப்பு:இந்துக் கோயில்கள்
தவறிய நாடுகள் சுட்டெண் அடிப்படையில் நாடுகளின் பட்டியல்
இத் தவறிய நாடுகளின் சுட்டெண் அடிப்படையிலான நாடுகளின் பட்டியல் (List of countries by Failed States Index) அமைதிக்கான நிதியம் என்னும் அமெரிக்கச் சிந்தனையாளர் குழுவொன்றும், ஃபாரின் பாலிசி என்னும் சஞ்சிகையும் இணைந்து ஆண்டுதோறும் வெளியிடும் பட்டியலை அடிப்படையாகக் கொண்டது.
தரநிலைகளில் ஏற்பட்ட மாற்றங்கள் அடைப்புக்குறிக்குள் தரப்பட்டுள்ளன.
வெளி இணைப்புக்கள்
பகுப்பு:நாடுகள் தொடர்பான பட்டியல்கள் பகுப்பு:மனித மேம்பாட்டுச் சுட்டெண் பகுப்பு:நல்லாட்சி அளவீடுகள்
අසමත් රාජ්‍ය සූචිය අනුව රටවල් ලැයිස්තුව
சந்திரசேகரப்பிரியா
சந்திரசேகரப்பிரியா, 72 மேளகர்த்தாச் சக்கரத்தில் 3வது சக்கரமாகிய அக்னியின் 2வது இராகம் வகுளாபரணத்தின் ஜன்யமாகும்.
பகுப்பு:வகுளாபரணத்தின் ஜன்னிய இராகங்கள்
தமிழ் மகாபாரத நூல்கள்
அடுத்து, 10ஆம் நூற்றாண்டில் மூன்றாம் இராச சிம்ம பாண்டியன் ‘மகாபாரதம் தமிழ்ப் படுத்தும், மதுராபுரிச் சங்கம் வைத்தும் விளங்கினான் என்று சின்னமனூர் செப்பேடு குறிப்பிடுகிறது. இந்த நூல் கிடைக்கவில்லை.
பின்னர், 13ஆம் நூற்றாண்டில் மூன்றாம் குலோத்துங்கன் 32ஆவது ஆட்சி ஆண்டில் (கி. பி. 1210) அருள்நிலை விசாகன் என்பவன் பாரதத்தைத் தமிழ்ப்படுத்தினான் என இந்தச் சோழனின் திருவாலங்காட்டுச் செப்பேடு குறிப்பிடுகிறது.
அதன் பின்னர், 15ஆம் நூற்றாண்டில் வில்லிபுத்தூரார் இயற்றிய பாரதம் முழுமையான நூலாக உள்ளது.
அடிக்குறிப்பு
பகுப்பு:இந்துத் தமிழ் நூல்கள் பகுப்பு:மகாபாரதம்
தமிழ்நாடு அரசு மருத்துவ கல்லூரி பட்டியல்
தமிழ்நாடு அரசு மருத்துவ கல்லூரி பட்டியல் என்பது தமிழகத்தில் தமிழ்நாடு அரசினால் அரசினால் நிறுவப்பட்டுள்ள மருத்துவக் கல்லூரிகளாகும் இந்த பட்டியலிலுள்ள அனைத்து மருத்துவக் கல்லூரிகளும் தமிழ்நாடு டாக்டர் எம். ஜி. ஆர். மருத்துவ பல்கலைக்கழகத்துடன் இணைக்கப்பட்டுள்ளன.
தாய்லாந்தில் அதிவேக ரயில்
தாய்லாந்தில் இயங்கும் அதிவேக இரயில் பாதைகள் இல்லை என்றாலும், அதன் முக்கிய நகரங்களை இணைக்கும் ஒரு பெரிய அதிவேக இரயில் வலையமைப்புக்கான திட்டத்தை அந்த நாடு கொண்டுள்ளது. நெட்வொர்க்கின் முதல் வரிசையானது பாங்காக்கில் இருந்து நாகோன் ராட்சசிமா வரை கட்டப்பட்டு வருகிறது, திட்டமிடப்பட்ட அதிகபட்ச செயல்பாட்டு வேகம் 250 km/hஆகும். .
தமிழ்நாடு அரசு மருத்துவ கல்லூரி பட்டியல்
அரசு ஆயுர்வேத மருத்துவக் கல்லூரி
பகுப்பு:தமிழ்நாட்டு மருத்துவக் கல்லூரிகள்
தாய்லாந்தில் அதிவேக ரயில்
வரலாறு
அக்டோபர் 2010 இல், தாய்லாந்து பாராளுமன்றம் அதிவேக இரயில் (HSR) நெட்வொர்க்கிற்கான ஆரம்ப திட்டங்களுக்கு ஒப்புதல் அளித்தது. 250 km/hகையாளும் திறன் கொண்ட ஐந்து பாதைகள் பாங்காக்கில் இருந்து தொடங்கும்.
மார்ச் 2013 இல், போக்குவரத்து அமைச்சர், அனைத்து அதிவேக ரயில் வழித்தடங்களையும் இயக்குவதற்கு ஒரே ஒரு நிறுவனம் மட்டுமே தேர்ந்தெடுக்கப்படும் என்றும், 2018 மற்றும் 2019 க்கு இடையில் செயல்படத் திட்டமிடப்பட்டது என்றும் தெரிவித்தார். முதல் 86 கிமீ (53 மை) க்ருங் தெப் அபிவட் முதல் அயுதயா வரையிலான பகுதி 2013 இன் பிற்பகுதியில் டெண்டர் விட திட்டமிடப்பட்டது. எவ்வாறாயினும், ஏழு மாத கால அரசியல் நெருக்கடியானது பாராளுமன்றம் கலைக்கப்பட்டது மற்றும் இரத்து செய்யப்பட்ட பெப்ரவரி 2014 தேர்தல் ஆகியவை மே 2014 இல் இராணுவ சதித்திட்டத்தில் உச்சக்கட்டத்தை அடைந்தது. ஜூலை 2014 இல், புதிய இராணுவ ஆட்சிக்குழு அனைத்து HSR திட்டங்களையும் ஒரு சிவில் அரசாங்கம் நிறுவப்படும் வரை ஒத்திவைத்தது.
முன்மொழியப்பட்ட அதிவேக பாதைகள்
thumb|660x660px| 2022 இல் தாய்லாந்தின் திட்டமிடப்பட்ட அதிவேக ரயில் பாதைகளை சித்தரிக்கும் வரைபடம்.
பகுப்பு:தாய்லாந்தில் போக்குவரத்து
அன்ட்ரூ ஹால் (துடுப்பாட்டக்காரர், பிறப்பு 1973)
வெளி இணைப்பு
அன்ட்ரூ ஹால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
அழுத்த சோதனைகள்
அழுத்த சோதனைகள் வெவ்வேறு அழுத்த நிலைகளில் பொருள்களின் பண்புகள் எவ்வாறு மாறுபடுகின்றன என்பதை அறிய நமக்கு உதவுகிறது.சோதனைகளானது வெவ்வேறு அழுத்தங்களில் அதாவது குறைவழுத்தம் மற்றும் மிகை அழுத்தங்களில் நிகழ்த்தப்படுகிறது. உதாரணமாக நீரானது குறைவழுத்தத்தில் குறை வெப்பநிலையிலேயே அதாவது 100 0C க்கு (0Celcius) குறைவான வெப்பநிலையிலேயே கொதிக்கிறது. அழுத்தத்தை குறைக்க வெற்றிட பம்புகளும், அதிகரிக்க பிஸ்டன் - உருளை அமைப்பும் பயன்படுத்தப்படுகிறது. இவ்வமைப்பை பயன்படுத்தி அழுத்தத்தை 5 ஜிகா பாஸ்கல் (GPa) வரை உயர்த்த இயலும். பிஸ்டனைப் பயன்படுத்தி கன அளவைக் குறைக்க அழுத்தம் உருளையினுள் உயர்கிறது. அழுத்தத்தைக் குறைக்க இருவேறு வகையான அழுத்தக் குறைப்பானகள் பயன்படுத்தப்படுகின்றன. வைரத்தைப் பயன்படுத்தி உருவாக்கப்படும் அழுத்தக் குறைப்பானானது அறிவியல் சோதனைகளிலும், வணிக அளவில் உயர் அழுத்த சோதனைகளிலும் பெயன்படுத்தப்படுகிறது. இவ்வமைப்பை பயன்படுத்தி 101 ஜிகா பாஸ்கல் வரை அழுத்தத்தை உயர்த்த இயலும். தற்போது மிகையாக 560 ஜிகா பாஸ்கல் வரை உயர்த்தி பொருளின் அளவை மிகச் சிறிதளவாக 10−5 மீட்டர் (meter) வரை கொண்டுவரப்பட்டுள்ளது.
மேற்கோள்கள்
பகுப்பு:இயற்பியல்
சம ஆசனம், சம போசனம் இயக்கம்
சம ஆசனம், சம போசனம் இயக்கம் என்பது இலங்கையில் 1900 களின் தொடக்கப்பகுதியில் முன்னெடுக்கப்பட்ட ஒரு சமூக இயக்கம் ஆகும். குறிப்பாக உடுவில் பெண்கள் பாடசாலையில் நெவின்ஸ் செல்வதுரை, ஹன்டி பேரின்பநாயகம், வண. பிக்னெல் பாதிரியார், வண. மத்யூஸ் சுவாமிகள், மருத்துவர் ஜேம்ஸ், சி. பொன்னம்பலம், எஸ். டபிள்யூ மகாதேவா மற்றும் பலர் ஒன்றுகூடி தொடங்கிய இயக்கம் ஆகும். இந்த இயக்கம் தாழ்த்தப்பட்டவர்கள் பள்ளிகளில், பொது இடங்களில் பாகுபாட்டுடன் நடத்தப்படுவதை எதிர்த்தது.
மேற்கோள்கள்
பகுப்பு:இலங்கையில் சாதியத்துக்கு எதிரான போராட்டங்கள் பகுப்பு:தமிழ்ச் சமூகத்தில் சாதிய எதிர்ப்பு இயக்கம்
எல்லிப்டோசைட்டு
எல்லிப்டோசைட்டுகள் (Elliptocytes) என்பவை அசாதாரணமான வடிவங்கொண்ட இரத்தச் சிவப்பு அணுக்களைக் குறிக்கின்றன. இவை ஒவலோசைட்டுகள் என்ற பெயராலும் அழைக்கப்படுகின்றன. முட்டை வடிவம் முதல் தடி அல்லது பென்சில் வடிவம் வரையிலான நீள்வட்டம் முதல் நீள்வடிவங்களில் இவை காணப்படுகின்றனா. இரத்தநிறமியான ஈமோகுளோபின் இந்நீள்வடிவ செல்களின் முனைகளில் குவிந்து அடர்த்தியாகவும் நடுப்பகுதியில் சாதாரண வெளிர் நிறமும் கொண்டுள்ளதை ஒளிநுண்ணோக்கி மூலம் உற்றுநோக்கும்போது காணமுடிகிறது. அரிவாள் செல்கள் போல கூர்மையாக இல்லாமல் இச்செல்களின் விளிம்புகள் வளைந்து காணப்படுகின்றன.
கண்ணாடித் தகட்டின் மீது பூசப்பட்ட இரத்த மாதிரியில் 1% எல்லிப்டோசைட்டுகள் காணப்படுவது சாதாரண நிலையாகும்.
அசாதாரண இந்த சிவப்பு இரத்த அணுக்கள் கீழ்கண்ட இரத்தக் கோளாறுகள் உள்ள நோயாளிகளின் இரத்தப் படலங்களில் அதிக எண்ணிக்கையில் காணப்படுகின்றன:
மேற்கோள்கள்
பகுப்பு:நோய்கள் பகுப்பு:குருதி நோய்கள்
மகாராஷ்டிரா டைம்ஸ்
மகாராஷ்டிரா டைம்ஸ் என்பது மராத்தி மொழியில் வெளியாகும் நாளிதழ். இது மும்பையை தலைமையிடமாகக் கொண்டுள்ளது. இந்திய அளவில் அதிகம் விற்பனையாகும் நாளிதழ்களின் பட்டியலில் ஒன்பதாவது இடத்தைப் பிடித்துள்ளது.
பதிப்புகள்
இது மும்பை, புனே, தானே, கோல்ஹாப்பூர், நாசிக், அவுர்ங்காபாத், ஜள்காவ், நாக்பூர், அகமதுநகர் ஆகிய ஒன்பது ஊர்களில் வெவ்வேறு பதிப்புகளாக வெளிவருகிறது.
இணைப்புகள்
பகுப்பு:மகாராட்டிரத்தில் ஊடகம்
முதலைப்பட்டி செடல்மாரியம்மன் கோயில்
முதலைப்பட்டி செடல்மாரியம்மன் கோயில் தமிழ்நாட்டில் நாமக்கல் மாவட்டம், முதலைப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரயன் ஹால் (துடுப்பாட்டக்காரர் பிறப்பு 1934)
பிரயன் ஹால் (  Brian Hall, பிறப்பு: மார்ச்சு 2, 1934), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1956-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரயன் ஹால் (துடுப்பாட்டக்காரர் பிறப்பு 1934) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1934 பிறப்புகள் பகுப்பு:வாழும் நபர்கள்
பார்னி ரோஜர்ஸ்
பார்னி ரோஜர்ஸ் (Barney Rogers, பிறப்பு: ஆகத்து 20 1970 ), சிம்பாப்வே அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 15 ஒருநாள் பன்னாட்டுத் துடுப்பாட்டப் போட்டிகளிலும் 39 முதல்தர துடுப்பாட்டப் போட்டிகளிலும், 47 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003 -2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
பார்னி ரோஜர்ஸ்- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1970 பிறப்புகள் பகுப்பு:வாழும் நபர்கள் பகுப்பு:1982 பிறப்புகள்
சிவபுரி மாவட்டம்
சிவபுரி மாவட்டம் (Shivpuri District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நகரம் சிவபுரி ஆகும். சிவபுரி மாவட்டம் குவாலியர் கோட்டத்தில், புந்தேல்கண்ட் புவியியல் பகுதியில் அமைந்துள்ளது.
மாவட்ட எல்லைகள்
சிவபுரி மாவட்டத்தின் வடக்கில் குவாலியர் மாவட்டம், வடகிழக்கில் ததியா மாவட்டம்,கிழக்கில் ஜான்சி மாவட்டம், (உத்தரப் பிரதேசம்), தென்கிழக்கில் லலித்பூர் மாவட்டம் (உத்தரப் பிரதேசம்), தெற்கில் அசோக்நகர் மாவட்டம், தென்மேற்கில் குணா மாவட்டம், மேற்கில் பரான் மாவட்டம், [ (இராஜஸ்தான்), வடமேற்கில்  சியோப்பூர் மாவட்டம் எல்லைகளாக அமைந்துள்ளது.
மாவட்ட நிர்வாகம்
சிவபுரி மாவட்டத்தை நிர்வாக வசதிக்காக போஹ்ரி, சிவபுரி, நார்வார், கரேரா, கோலாரஸ், பதர்வாஸ், பிச்சோர் மற்றும் கன்னியாதானம் என எட்டு வட்டாரங்களாக பிரிக்கப்பட்டுள்ளது.
பொருளாதாரம்
வறண்ட வானிலை கொண்ட சிவபுரி மாவட்டத்தை 2006-ஆம் ஆண்டில் இந்திய அரசின் பஞ்சாயத்து ராஜ் அமைச்சகம், பொருளாதாரத்தில் மிகவும் பின் தங்கிய் இந்தியாவின் 250 மாவட்டங்களில் ஒன்றாக அறிவித்துள்ளது. அதனால் இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.
தொடருந்து
சிவபுரி தொடருந்து நிலையம் மாவட்டத்தின் முக்கிய பகுதிகளை இருப்புப்பாதை வழியாக இணைக்கிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,726,050 ஆக உள்ளது. கிராமப்புறங்களில் 82.88% மக்களும்; நகரப்புறங்களில் 17.12% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 22.76%   ஆக உயர்ந்துள்ளது. மக்கள் தொகையில் 919,795 ஆண்களும்  மற்றும்  806,255 பெண்களும் உள்ளனர். பாலின விகிதம் ஆயிரம் ஆண்களுக்கு  877 பெண்கள்  வீதம் உள்ளனர். 10,066 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 171 மக்கள் வாழ்கின்றனர். இம்மாவட்டத்தின் சராசரி படிப்பறிவு 62.55% ஆகவும், ஆண்களின் படிப்பறிவு 74.56%  ஆகவும், பெண்களின் படிப்பறிவு 48.79% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 285,770 ஆக உள்ளது.
மொத்த மக்கள் தொகையில் பட்டியல் சமூக மக்கள் 18.6% மற்றும் பட்டியல் பழங்குடி மக்கள் 13.2% உள்ளனர்
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
மன்சூர் அம்ஜத்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
திக்கணங்கோடு முத்தாரம்மன் கோயில்
திக்கணங்கோடு முத்தாரம்மன் கோயில் தமிழ்நாட்டில் கன்னியாகுமரி மாவட்டம், திக்கணங்கோடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பராபரை மாலை
பராபரை மாலை என்பது வீரை அம்பிகாபதி இயற்றிய தோத்திர நூல். 16 ஆம் நூற்றாண்டில் தோன்றியது. இதில் காப்புச் செய்யுள் ஒன்றும் "பரமாயப் பராபரையே" என முடியும் 53 விருத்தங்களும் உள்ளன. இந்த 53 பாடல்களும் வருக்கக் கோவை, வருக்கமாலை நூல்களில் பாடல்கள் ஒன்றன்பின் ஒன்றாக அடுக்கப்படுவது போல அ, ஆ, இ, ஈ ... எழுத்துக்களை முதலெழுத்தாக அமைத்துக்கொண்ட பாடல்களாக அடுக்கப்பட்டுள்ளன.
பாடல்கள் - எடுத்துக்காட்டு
1 2
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய இலக்கியம்
(29075) 1950 டிஏ
(29075) 1950 டிஏ (29075) 1950 DA) என்பது பூமிக்கு அருகில் உள்ள ஒரு விண்கல் ஆகும். ஒரு கிலோமீட்டருக்கு அதிகமான அகலத்தைக் கொண்ட விண்கற்கள் பூமியைத் தாக்குவதற்கான வாய்ப்புகள் அதிகமிருக்கின்றன. 2002இல் கணிக்கப்பட்டதன் படி, இது 2880இல் பூமியைத் தாக்கும் எனவும் அதனால் சேதம் அதிகமாக இருக்கும் எனவும் கணித்தனர். ஆனால் 2013இல் கணிக்கப்பட்டதன் படி, 4000இல் ஒரு பங்கு (0.025%) இது பூமியைத் தாக்க வாய்ப்புள்ளது என கணித்துள்ளனர்.
கண்டறிதல்
1950 டிஏ, 23 பிப்ரவரி 1950இல் கண்டுபிடிக்கப்பட்டது. பின்னர் ஏழு நாட்கள் இவ்விண்கோள் தொடர்ந்து கண்காணிக்கப்பட்டது. பின்னர் இதை தவற விட்டார்கள். பின்னர் 31 டிசம்பர் 2000இல் மீண்டும் கண்டறியப்பட்டது.
கண்காணிப்புகள்
05 மார்ச் 2001இல் அரிசிபோ வானிலை ஆய்வுக்கூடத்திலிருந்து கண்காணிக்கப்பட்டதில் இது வினாடிக்கு 9 மைல் வேகத்தில் பூமியை நோக்கிப் பாய்ந்து வருகிறது என அறிந்தார்கள். மேலும் தொடர்ந்து இதை ஆராய்ந்ததில், இது 44,800 மெகா டன் எடையுள்ளது எனவும், 1 கிலோமீட்டர் அகலம் உடையது எனவும், இரும்பு மற்றும் நிக்கல் உலோகங்களால் ஆனது எனவும் அறிந்தார்கள்.
மேற்கோள்கள்
பகுப்பு:சிறுகோள்கள்
பத்திரிகையாளர் மாநாடு
பத்திரிகையாளர் மாநாடு அல்லது செய்தியாளர் சந்திப்பு (press conference or news conference) என்பது ஒரு ஊடக நிகழ்வு ஆகும். இதில் செய்தி உருவாக்குபவர்கள் தாங்கள் நிலைப்பாட்டையும், பேசுவதையும் கேட்க ஊடகவியலாளர்களை அழைக்கிறார்கள். ஊடகவியலாளர்கள் எழுப்பும் கேள்விகளுக்கு பதில் அளிக்கிறார்கள். இதில் இரண்டு அல்லது அதற்கு மேற்பட்ட பேசும் தரப்புகளுக்கு இடையே ஒரு கூட்டு செய்தியாளர் சந்திப்பு நடத்தப்படுகிறது.
நடைமுறை
பத்திரிகையாளர் சந்திப்பில், ஒன்று அல்லது அதற்கு மேற்பட்ட பேச்சாளர்கள் சேர்ந்து அறிக்கை ஒன்றை வெளியிடுவதுண்டு. அதைத் தொடர்ந்து செய்தியாளர்களின் கேள்விகள் கேட்க அனுமதிக்கப்படுவர். சில நேரங்களில் அறிக்கை இல்லாமல் கேள்விகளுக்கான பதில்கள் மட்டுமே தெரிவிக்கப்படும்; சில நேரங்களில் எந்த கேள்வியும் அனுமதிக்கப்படாமல் அறிக்கை மட்டுமே வழங்கப்படும்.
எந்த அறிக்கையும் வெளியிடப்படாத, எந்த கேள்வியும் அனுமதிக்கப்படாத ஊடக நிகழ்வானது ஒளிப்படத் தேர்வு (போட்டோ ஆப்) என்று அழைக்கப்படுகிறது. நாடாளுமன்றத்தில் அரசாங்கத்தால் செனட் சபையில் ஒரு சட்டம் இயற்றப்படுவது போன்ற நிகழ்வுகளை ஊடகங்கள் பார்த்து ஒளிப்படங்களை எடுக்க அனுமதித்தல் போன்றவை இதில் அடங்கும்.
அமெரிக்க தொலைக்காட்சி நிலையங்கள் மற்றும் வலைப்பின்னல்கள் பத்திரிகையாளர் சந்திப்புகளுக்கு மிகுந்த முக்கியத்துவம் அளிக்கின்றன: ஏனென்றால் இன்றைய தொலைக்காட்சி செய்தி ஆசிரியர்களுக்கு தொடர்ச்சியாக, எப்போதும் அதிக அளவு காட்சிகளும் செய்திகளும் தேவைப்படுகின்றன.
ஒட்டுண்ணிப் புழுவெதிரி
ஒட்டுண்ணிப் புழுவெதிரிகள் (Antihelminthics) ஒட்டுண்ணிப் புழுக்களுக்கு எதிராகத் தொழிற்பட்டு அவற்றை உணர்வியக்கச் செய்து அல்லது உயிரிழக்கச் செய்து ஓம்புயிரின் உடலில் இருந்து அகற்ற உதவும் மருந்து வகைகளைக் குறிக்கும். ஒட்டுண்ணிப் புழுக்கள் பெரும்பாலும் குடலில் செறிந்து வாழ்வதால் இவற்றை குடற்புழுவெதிரி என்றும் அழைக்கலாம், எனினும் உடலின் ஏனைய பாகங்களிலும் ஒட்டுண்ணிப் புழுக்கள் வாழ்வது குறிப்பிடத்தக்கது. இவை புழுக்களை உயிரிழக்கச் செய்தால் ஒட்டுண்ணிப் புழுக்கொல்லிகள் (vermicides) என்றும் உணர்வியக்கச் செய்தால் ஒட்டுண்ணிப் புழுவகற்றிகள் (vermifuges) என்றும் அழைக்கப்படும்.
மேற்கோள்கள்
பகுப்பு:மருந்துகள்
லாசகி
லாசகி இராகம் கருநாடக இசையில் பயன்படும் இராகங்களில் ஒன்றாகும். இது 14 ஆவது மேளகர்த்தா இராகமாகிய, மேளகர்த்தாச் சக்கரத்தில் 3 ஆவது சக்கரமாகிய அக்னியின் 2 ஆவது இராகம் வகுளாபரண இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம், கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:வகுளாபரணத்தின் ஜன்னிய இராகங்கள்
உமையாள்புரம் உமாபதீசுவரர் கோயில்
உமையாள்புரம் உமாபதீசுவரர் கோயில் புதுக்கோட்டை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் புதுக்கோட்டை மாவட்டத்தில் உமையாள்புரம் அருகே கடியாப்பட்டி என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக உமாபதீசுவரர் உள்ளார். தம்மை வழிபடுபவர்களுக்கு மங்களத்தை அருளுவதால் இறைவி மங்களாம்பிகை எனப்படுகிறார். அம்மனுக்கு செம்பருத்தி மாலையும் கிரீடமும் அணிவிக்கின்றனர்.
திருவிழாக்கள்
பிரதோஷம், சிவராத்திரி, விநாயகர் சதுர்த்தி, நவராத்திரி போன்ற விழாக்கள் இங்கு சிறப்பாகக் கொண்டாடப்படுகின்றன.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
வடப்பாக்கம் லட்சுமி நாராயணப்பெருமாள் கோயில்
வடப்பாக்கம் லட்சுமி நாராயணப்பெருமாள் கோயில் தமிழ்நாட்டில் கடலூர் மாவட்டம், வடப்பாக்கம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் லெட்சுமிநாராயணப்பெருமாள்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.
முதலாம் ஜெலாசியுஸ் (திருத்தந்தை)
திருத்தந்தை முதலாம் ஜெலாசியுஸ் (Pope Gelasius I), கி.பி 1 மார்ச் 492 முதல் நவம்பர் 19, 496 இல் தான் இறக்கும் வரை திருத்தந்தையாக இருந்தவர். இவர் பேர்பர் இனக்குழுவைச் சேர்ந்த மூன்றாவது மற்றும் இறுதி திருத்தந்தையாக இருக்கலாம். இவர் சிறந்த எழுத்தாளர். இதனால் திருத்தந்தை மூன்றாம் ஃபெலிக்ஸ் இவரை திருப்பீட ஆவணங்களை தயாரிப்பதில் பணியமர்த்தினார். இவர் தனது ஆட்சியின் போது கத்தோலிக்க மரபை பின்பற்றுவதில் உறுதி காட்டினார், திருத்தந்தையின் அதிகாரத்திற்குக் கீழ்ப்படிய வேண்டும் என்றும் கடுமையாக கோரினார், இதன் விளைவாக, மேற்கு மற்றும் கிழக்கு திருச்சபைகளுக்கிடையிலான பிளவு அதிகரித்தது.
குறிப்புகள்
பகுப்பு:திருத்தந்தையர்கள் பகுப்பு:496 இறப்புகள் பகுப்பு:ஆப்பிரிக்கத் திருத்தந்தைகள்
திருப்பதி அரசு மகப்பேறு மருத்துவமனை
திருப்பதி அரசு மகப்பேறு மருத்துவமனை (Government Maternity Hospital, Tirupati) இந்தியாவின் ஆந்திரப் பிரதேச மாநிலம் திருப்பதியில் உள்ள ஒரு மகப்பேறு மருத்துவமனையாகும். 1962 ஆம் ஆண்டு இம்மருத்துவமனை நிறுவப்பட்டது. ஆந்திரப் பிரதேசத்தில் உள்ள மிகப்பெரிய மகப்பேறு மருத்துவமனையாக இது கருதப்படுகிறது. 2013 ஆம் ஆண்டில் இம்மருத்துவமனை 152 படுக்கைகளைக் கொண்டிருந்தது. இங்கு ஒரு நாளைக்கு குறைந்தது 50 பிரசவங்கள் பார்க்கப்பட்டன. முக்கியமாக ராயலசீமாவின் நான்கு மாவட்டங்களுக்கும் (சித்தூர், கடப்பா, கர்னூல், அனந்தப்பூர்), ஆந்திரப் பிரதேசத்தின் நெல்லூர் மற்றும் பிரகாசம் மாவட்டங்களுக்கும் தமிழ்நாட்டின் சில பகுதிகளுக்கும் திருப்பதி அரசு மகப்பேறு மருத்துவமனை பயன்பட்டது.
மேற்கோள்கள்
பகுப்பு:திருப்பதி மாவட்டம்
எழுத்தாளர் மாநாடு
எழுத்தாளர் மாநாடு (Authors' conference) என்பது எழுத்தாளர்கள் தங்கள் எழுத்துப் படைப்புகளை மறு ஆய்வு செய்வதற்கும் மேம்பாடுகளுக்கான ஆலோசனைகளைப் பெறுவதற்கும் கூடும் ஒரு வகை மாநாடு ஆகும். இந்த மாநாடுகளினால் ஒரு எழுத்தாளர் அவர்களது படைப்பு குறித்த விமர்சனங்கள் பெற்று அதன் மூலம் அவரது பணியை மேம்படுத்திக் கொள்ள இயலும். இதன் வழியாக எதிர்காலத்துகான வழிகாட்டுதலாக பெறுவதுடன், முகவர்கள், பத்திரிக்கை ஆசிரியர்கள், புத்தக வெளியீட்டாளர்கள் மற்றும் பிற தொடர்புடைய சேவைகள் வழங்குபவர்களைப் போன்றவர்களையும், இது தொடர்புடைய தொழில் வல்லுநர்களைச் சந்திப்பதன் மூலமும் எழுத்தாளர்கள் பயனடையலாம்.
குறிப்புகள்
பகுப்பு:எழுத்து பகுப்பு:மாநாடுகள்
பிரயன் ஹால் (துடுப்பாட்டக்காரர் பிறப்பு 1929)
பிரயன் ஹால் ( Brian Hall, பிறப்பு: செப்டம்பர் 16, 1929, இறப்பு: பிப்ரவரி 27 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1952 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பிரயன் ஹால் (துடுப்பாட்டக்காரர் பிறப்பு 1929) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
அக்கி ரொட்டி
அக்கி ரொட்டி (ಅಕ್ಕಿ ರೊಟ್ಟಿ) இந்தியாவின், கர்நாடகத்தின் தனித்துவமான அரிசி சார்ந்த காலை உணவு ஆகும். அக்கி ரொட்டி என்ற கன்னடச் சொல்லின் பொருள் "அரிசி ரொட்டி" என்பதாகும். அரிசி மாவில் உப்பையும், நீரையும் கலந்து மென்மையாகும்வரை நன்றாகப் பிசையப்படுகிறது. வெங்காயம், கேரட், நறுக்கப்பட்ட வெந்தய இலைகள், நறுக்கப்பட்ட கொத்தமல்லித் தழை, சீரகம்,  எள்  ஆகியவற்றைத் தேவைப்பட்டால் மாவைப் பிசையும்போது சேர்க்கலாம். எண்ணெய் தடவப்பட்ட ஒரு தோசைக் கல்லில் மாவை இட்டுக் கைகளால் அழுத்தி மெல்லிய ரொட்டியாகத் தட்டவேண்டும். சிறிய அளவு எண்ணெயை ரொட்டி முழுவதும் தடவி, ரொட்டியை பொன்நிறமாகும்வரை வேகவைக்கப்படுகிறது. இப்போது அக்கி ரொட்டி சூடாக பரிமாறப்படுகிறது, சட்னியை தொட்டுக்கொண்டு சாப்பிடலாம். அக்கி ரொட்டியானது வெண்ணெய் அல்லது நெய் ஆகியவற்றைச் சேர்த்தும் செய்யலாம். இரவில் மிச்சமாகும் சோற்றையும் அதற்கு இணையாக அரிசி மாவையும் சேர்த்து அரைத்துக் கொண்டு அதில் தேவையான அளவு உப்பு, தண்ணீர் சேர்த்துப் பிசைந்து தோசைக்கல்லில் இட்டு ஒரு பக்கம் சுட்ட பின்னர் அந்த ரொட்டியை எடுத்து இடுக்கியின் துணையுடன் அப்படியே அடுப்பில் உள்ள தீயில் வாட்டி வேகவைத்தும் வேறுமுறையில் செய்து பரிமாறுவார்கள்.
இதையும் காண்க
பகுப்பு:கர்நாடக சமையல்
மசேரு
மசேரு என்பது லெசோத்தொ நாட்டின் தலைநகரம் ஆகும். இது லெசோத்தொவில் அமைந்துள்ள நகரங்களில் மிகப்பெரியதும் ஆகும். லெசோத்தொவில்அமைந்துள்ள மசேரு மாவட்டதின் தலைநகரமும் இதுவே ஆகும். இந்நகரம் கலிடோன் ஆற்றின் கரையில் அமைந்துள்ளது. 2016 ஆம் ஆண்டில் இந்நகரத்தின் சனத்தொகை 330,760 ஆகும். 1966 ஆம் ஆண்டில் லெசோத்தோ சுதந்திரமடைந்தபோது மசேரு தலைநகரமாக அறிவிக்கப்பட்டது.
வெளி இணைப்புக்கள்
பகுப்பு:ஆப்பிரிக்கத் தலைநகரங்கள் பகுப்பு:லெசோத்தோ
குஷிட்டிக் மொழிகள்
thumb குஷிட்டிக் மொழிகள், ஆப்பிரிக்க-ஆசிய மொழிகளின் ஒரு துணைக் குழு ஆகும். இம்மொழிகள் ஆப்பிரிக்காவின் கொம்பு என அழைக்கப்படும் பகுதியில் பேசப்படுகின்றன. 25 மில்லியன் மக்கட் தொகை கொண்ட ஒரோமோ மொழி இவற்றுள் முதன்மையானது. அடுத்ததாக, சோமாலியா, எதியோப்பியா, ஜிபுட்டி, கெனியா ஆகிய நாடுகளில் சுமார் 15 மில்லியன் மக்களால் பேசப்படும் சோமாலி மொழி உள்ளது. இவற்றுடன், இரண்டு மில்லியன் மக்கள் பேசும், எதியோப்பியாவில் உள்ள சிடாமோ மொழி, எரித்ரியா, எதியோப்பியா, ஜிபுட்டி ஆகிய நாடுகளிலுள்ள சுமார் 1.5 மில்லியன் மக்களால் பேசப்படும் அஃபார் மொழி என்பனவும் குஷிட்டிக் மொழிகளே.
ஜோசெப் கிரீன்பெர்க் என்பவாரால் வகைப்படுத்தப்பட்டு, ஹரோல்ட் ஃபிளெமிங் என்பவரால் திருத்தம் செய்யப்பட்ட முறையின்படி, இம்மொழிகள் நான்கு பகுதிகளாகப் பிரிக்கப்பட்டுள்ளன.
பகுப்பு:மொழிக் குடும்பங்கள் பகுப்பு:ஆபிரிக்க-ஆசிய மொழிகள்
திருக்குறள் பரிமேலழகர் உரை
திருக்குறள் பழைய உரைகள் பத்தில் காலத்தால் பிந்தியது திருக்குறள் பரிமேலழகர் உரை. திருக்குறளுக்குப் பரிமேலழகர் எழுதிய உரை மிகவும் சிறப்புடையதாகப் போற்றப்படுகிறது. திருக்குறள் வைப்புமுறையில் பரிமேலழகர் குறட்பாக்களை ஒவ்வொரு அதிகாரத்திலும் அடுக்கி வைத்துள்ள முறைமையே இன்று அனைவராலும் பின்பற்றப்படுகிறது.
உரைச் சிறப்பு
இந்த உரையின் சிறப்புகளை இந்த உரைநூலுக்கு எழுதப்பட்டுள்ள சிறப்புப் பாயிரம் தெளிவுபடுத்துகிறது.
பரிமேலழகர் உரை சிறப்படையக் காரணங்கள்
திருக்குறளுக்கு எழுதப்பட்ட பழைய உரைகள் பத்து என்பது மரபு. அந்தப் பத்து உரைகளில் காலத்தால் முற்பட்டது மணக்குடவர் உரை என்றும் அது 10ஆம் நூற்றாண்டளவில் எழுதப்பட்டது என்றும் அறிஞர் கூறுவர். திருக்குறளின் பாடம் முதன்முதலில் நமக்குத் தெரிய வருவது மணக்குடவர் உரை வழியாகவே.
பரிமேலழகரின் உரை மணக்குடவரின் உரைக்குப் பின் மூன்று நூற்றாண்டுகள் கழிந்தே எழுதப்பட்டது. ஆயினும் மணக்குடவரின் உரையைப் பரிமேலழகர் பல இடங்களில் திருத்தி அமைக்கின்றார். திருக்குறளின் அமைப்பு முறையிலும் மாற்றம் செய்துள்ளார்.
பரிமேலழகர் உரை சிறப்படைந்ததற்கு காரணமாகக் கூறப்படுவன இவை:
இத்தகைய சிறப்புக்களைக் கொண்ட திருக்குறள் உரை பழைய உரைகள் எல்லாவற்றிலும் சிறப்பானதாகக் கருதப்பட்டதில் வியப்பில்லை.
மேலும், பரிமேலழகர் உரைக்கு வேறு உரைகள் எழுதப்பட்டுள்ளன என்பதிலிருந்து, அந்த உரை அறிஞர்கள் நடுவிலும் மக்கள் நடுவிலும் உயரிய இடம் பெற்றுள்ளதை அறியலாம்.
தமிழில் வெளிவந்துள்ள பெரும்பாலான உரை நூல்கள் பரிமேலழகர் உரையைத் தழுவியே வெளிவந்துள்ளன என்பதும் அதன் சிறப்பினைப் புலப்படுத்தும். இந்த உரை ஒன்றுதான் மிகுதியான விளக்க உரைகளையும் உரை விளக்க உரைகளையும் தழுவல் உரைகளையும் பெற்றுள்ளது என்பது குறிப்பிடத் தக்கதாகும்.
பரிமேலழகர் உரை சிறப்புப் பெற்றமைக்கு மற்றும் ஒரு முக்கிய காரணம் அந்த உரையே முதன்முதலாக அச்சேறியதும், அவ்வகையில் பொது மக்களைச் சென்றடைந்ததும், மீண்டும் மீண்டும் பதிப்புகள் பெற்று திருக்குறளின் செம்பதிப்புப் போல ஏற்றுக் கொள்ளப்பட்டதும் ஆகும்.
பரிமேலழகரின் குறள் வைப்பு முறை ஆங்காங்கே சரியாக அமையவில்லை என்று குறை காண்போரும் கூட, தாம் அளிக்கின்ற புதிய வரிசை முறையை வாசகர்கள் எளிதில் புரிந்து கொள்வதற்காகப் பரிமேலழகரின் குறள் வரிசை முறையையும் இணைத்தே வழங்குகின்றனர்.
அதுபோலவே, திருக்குறளில் வருகின்ற இயல்களின் பெயர்கள் பரிமேலழகர் அமைப்பில் சரியாக அமையவில்லை என்று குறை கண்டு, அந்த இயல்களுக்குப் புதிய பெயர்கள் தருவோரும் பரிமேலழகர் தந்த பெயர்களையும் அருகே குறிக்கவே செய்கின்றனர். இவ்வாறு, பரிமேலழகரின் உரையையும் குறள் அமைப்பையும் ஒப்பிட்டு நோக்குவதற்கு வழி செய்கின்றனர்.
மேற்கூறிய அனைத்தும் பரிமேலழகரின் உரை சிறப்படைந்ததற்கு முக்கிய காரணங்கள் ஆகும். சிலர் "பரிமேலழகர் உரையில்லை என்றேல், வள்ளுவம் புரியாது" என்பதோடு, "பரிமேலழகரின்றி வள்ளுவம் இல்லை" என்றுகூடக் கூறுவதிலிருந்து (இந்திரா பார்த்தசாரதி) இந்த உரை எத்துணை உயர்வாகக் கருதப்பட்டு வந்துள்ளது என்பதை நன்கு அறியலாம்.
பரிமேலழகர் உரை பற்றிய விமரிசனங்கள்
பரிமேலழகர் உரையை அப்படியே ஏற்றுக்கொள்ளுதல் என்னும் நிலையிலிருந்து மாறி, திருக்குறளுக்கு அணுக்க உரை காண வேண்டும் என்னும் உந்துதலும் ஆய்வுலகில் இக்கால கட்டத்தில் எழுந்துள்ளது. அரசஞ்சண்முகனார் 1921இல் எழுதிய முதற்குறள் விருத்தி என்னும் நூல் இதற்குச் சான்றுபகர்கிறது.
பரிமேலழகர் உரைத்திறனைக் கண்டு ஈர்க்கப்பட்டோர் சிலர்; திருக்குறள் வடமொழி சார்ந்து இயற்றப்பட்ட நூலே என்ற எண்ணத்தில் தமிழையும் தமிழரையும் தாழ்த்தும் நோக்குடன் பரிமேலழகர்பால் பற்றுக்கொண்டோர் வேறுசிலர் என்ற நிலை 1920களில் எழுந்தது.
இப்பின்னணியில்தான் தமிழ் எழுச்சி உருவாகி, பரிமேலழகர் உரைக்கு மாற்றாக மணக்குடவர் உரையை அச்சிட்டுக் கொண்டுவர வேண்டும் என்னும் உந்துதல் எழுந்தது. செக்கிழுத்த செம்மல் வ.உ. சிதம்பரனார் முதன்முதல் மணக்குடவர் உரையில் ஒரு பகுதியாகிய அறத்துப்பால் உரையை வெளியிட்டார். இந்த உரை 1917இல் வெளிவந்தது. 1925இல் மணக்குடவர் உரை முழுவதையும் கா. பொன்னுசாமி நாட்டார் வெளியிட்டார்.
பரிமேலழகரை உயர்த்தி திருக்குறளைத் தாழ்த்தும் எண்ணம் சிலர் கொண்டிருந்ததால் அதற்கு எதிர்வினையாக பரிமேலழகரின் உரைக்கு எதிர்ப்பு எழுந்து, அவ்வுரையின் நிறைகுறைகளை ஆராயும் போக்கு தோன்றியதோடு, தனித்தமிழ் உணர்வும் கால்கொள்ளத் தொடங்கியது.
திராவிட இயக்கமும் தனித் தமிழ் இயக்கமும்
பரிமேலழகரின் உரை சிறந்த இலக்கிய, இலக்கண நுட்பங்களைக் கொண்டிருந்ததை அறிஞர்கள் ஏற்றுக்கொண்டாலும், சில அறிஞர்கள் பரிமேலழகர் உரையில் அடங்கியிருந்த கருத்தியல் முற்கோள்களையும், பரிமேலழகர் தமது கருத்தியலை வள்ளுவர்மீது வலிந்து திணித்ததையும் கேள்விக்கு உள்ளாக்கினார்கள்.
இவ்வாறு பரிமேலழகரின் திருக்குறள் உரை கேள்விக்கு உட்படுத்தப்பட்டதின் சில அம்சங்கள் கீழ்வருவன:
பரிமேலழகர் பிற்கால உரையாசிரியர்களுக்கு வழிகாட்டி
இலக்கியம், இலக்கணம், சமய நூல்கள் போன்றவற்றிற்கு உரை எழுதும் மரபு இந்திய நாட்டில் பல நூற்றாண்டுகளாகவே இருந்து வந்துள்ளது. உபநிடதங்களுக்கும் பிரம்மசூத்திரத்திற்கும் சங்கராச்சாரியார் எழுதிய உரைகள், பகவத் கீதைக்கு காந்தியடிகள், அரவிந்தர் போன்றோர் எழுதிய உரைகள் அறிஞர்களின் பாராட்டுதலைப் பெற்றவை ஆகும். அதுபோலவே, திருக்குறள் அறிவு மக்களிடையே பரவுவதற்கு பரிமேலழகர் உரை வழிவகுத்தது என்பதில் ஐயமில்லை.
பரிமேலழகர் தாம் வாழ்ந்த 13ஆம் நூற்றாண்டு சிந்தனையையும் கருத்தியலையும் தமது திருக்குறள் உரையில் எண்பிக்கின்றார் என்றால், அதை இனம் கண்டு எடுத்துரைப்பது இக்கால ஆய்வியலாளர்களின் பொறுப்பு என்பதையும் மறுத்தலாகாது. ஆனால், இலக்கிய உரை வரலாற்றில் பரிமேலழகர் மிகச் சிறப்பான இடத்தைப் பெறுகின்றார் என்பதையும் மறுப்பதற்கில்லை.
திருக்குறள் பல சமய உண்மைகளைத் தன்னுள் கொண்டுள்ளது என்போரும், சமய நம்பிக்கைகளுக்கு அப்பாற்பட்டது என்போரும், கடவுள் மறுப்புக் கொள்கை கொண்டுள்ளது என்போரும் அதற்கு உரை வகுத்துள்ளனர். திருக்குறள் மனித நேயத்தையே மையமாகக் கொண்டு மக்களுக்கு நன்னெறி புகட்டுகிறது என்னும் கருத்தியலோடு அதற்கு உரை எழுதியோரும் உண்டு.
இவர்களுக்கும் கூட பரிமேலழகர் வழிகாட்டியிருக்கின்றார். அதாவது, திருக்குறளைப் பால், இயல், அதிகாரம், குறள் வரிசை அமைப்பு என்று பிரித்துக் காண்பதிலும், ஒவ்வொரு பிரிவும் பிற பிரிவுகளோடு எவ்வாறு தொடர்புகொண்டுள்ளது என்பதைக் காட்டுவதிலும், நூல் முழுவதும் எச்செய்தியை வழங்குகிறது என்று விளக்குவதிலும் உரையாசிரியர் ஆற்றும் பங்கு மிகப் பெரிது.
மேலும், "இதுவே திருவள்ளுவர் கூறவந்த கருத்து" என்று எடுத்துக் கூறுவதிலும் உரையாசிரியர் பெரும் பங்கு ஆற்றுகின்றார்.
திருக்குறள் தோன்றி சுமார் இரண்டாயிரம் ஆண்டுகளுக்குப் பின் வாழ்கின்ற மக்களுக்கு அந்நூல் பொருளுடைத்ததே என்று அதனை விளக்கியுரைக்கும் செயல் இன்றும் தொடர்கிறது. தமிழ் மக்களின் வாழ்வியலை வள்ளுவம் எவ்வாறு காட்டுகிறது என்பதை எடுத்துரைக்கும் பெரும் பொறுப்பு உரையாசிரியர்களைச் சார்ந்தது. எனவே, வெவ்வேறு வகைகளில் குறளின் செய்தியை இன்றைய மக்களுக்கு எடுத்துரைக்கும் பணியை ஆற்றுகின்ற உரையாசிரியர்களுக்கு பரிமேலழகர் தலைசிறந்த முன்னோடியாகவும் வழிகாட்டியாகவும் திகழ்கிறார்.
அடிக்குறிப்பு
பகுப்பு:திருக்குறள் உரைகள் பகுப்பு:13 ஆம் நூற்றாண்டுத் தமிழ் நூல்கள்
இந்திய நிறுவன சட்டம் 2013
நிறுவனங்கள் சட்டம் 2013 (Companies Act 2013), 1956-வது ஆண்டு நிறுவனச் சட்டத்திற்குப்பதிலாக இயற்றப்பட்டது. 1956 ஆம் ஆண்டுச் சட்டம் எற்கனவே பல திருத்தன்களைக் கொண்டிருந்தது. 2009 ஆம் ஆண்டில் நிறுவனங்கள் (திருத்தம்) சட்ட முன் வடிவு (The Companies (amendment) Bill 2011) அறிமுகம் செய்யபட்டு. இதன்மீது நடந்த விவாதத்தைத் தொடா்ந்து இந்திய நாடாளுமன்றம் 2012 ஆம் ஆண்டு டிசம்பா் திங்கள் 18-ம் நாள் இதனை நிறைவேற்றியது. இவ்வாறு இரு அவைகளிலும் நிறைவேற்றப்பட்ட சட்ட முன் வடிவு ‘2013 ஆம் ஆண்டின் நிறுவனங்கள் சட்டம்’(The Companies Act 2013) என்ற சட்டமாக செயல் படுத்தப்படுகிறது. 2013 ஆம் ஆண்டு ஆகஸ்டு திங்கள் 29 ஆம் நாள் குடியரசுத் தலைவர் அனுமதி பெற்று ஆகஸ்டு திங்கள் 30 ஆம் தேதி இந்த சட்டம் செயல் விளைவுக்கு வந்தது.
2013 ஆண்டு நிறுவனங்கள் சட்டத்தில் மொத்தம் 29 பாகங்கள் 470 சட்டப்பிரிவுகள் மற்றும் 7 அட்டவணைகள் அடங்கியுள்ளன. 1956 ஆம் ஆண்டு சட்ட்த்தில் 658 சட்டப் பிரிவுகளும் 15 அட்டவணைகளும் இருந்தன. பல புதிய பிரிவுகள் சேர்க்கப்பட்டன. முந்தைய சட்ட்த்தில் இருந்த பயன் இழந்த தேவையற்ற 188 பிரிவுகளும் 8 அட்டவணைகளும் நீக்கப்பட்டன. சமூக பொறுப்புடைமை குறித்த பிரிவும் மற்றும் 183 பிரிவுகளும் 2014 ஆம் ஆண்டு ஏப்ரல் மாதம் முதல் தேதியிலிருந்து செயல் விளைவிற்கு வரும் எனவும் மைய அரசு அறிவித்திருந்தது தனியார் நிறுவனங்களுக்கு பல பிரிவுகளிலிருந்து விலக்களிக்கப்பட்டுள்ளது
நடுவண் அரசின் அறிவிப்புகளும் சுற்றறிக்கைகளும்
பகுப்பு:இந்திய நடுவண் அரசுச் சட்டங்கள்
வடமொழியில் பத்தின் அடுக்குகள்
கணிதத்தில் ஒன்று, பத்து, நூறு, ஆயிரம், முதலியவை பத்து என்ற எண்ணின் முதல் நான்கு அடுக்குகளாகும். கிரேக்ககாலத்திய கணிதமுறையில் வடிவவியலிலும் இன்னும் சில கணிதப் பிரிவிலும் கணிசமான கண்டுபிடிப்புகள் இருந்தாலும், எண்களைக் குறிப்பதிலும், எண்களைப் பற்றி ஒருவருக்கொருவர் பரிமாறிக் கொள்வதிலும் ஒரு எளிதான குறிமானம் இந்தியாவில் முதலில் கண்டுபிடிக்கப்பட்டது. இதற்குப் பல நூற்றாண்டுகளுக்கு முன்பே, குறிப்பாக மகாபாரதம், இராமாயணம் முதலிய இதிகாசங்கள் தோன்றுமுன்பே, இந்திய ஆவணங்களில் எண் பத்தின் பதினேழு அடுக்குகளுக்குத் தனிப் பெயர்கள் பயன்படுத்தப் பட்டிருக்கின்றன. வடமொழியில் பத்தின் அடுக்குகளுக்குள்ள இப்பெயர்களைப் பட்டியலிடுகிறது, லீலாவதி என்ற கணிதநூல்.
அடுக்குகளின் பட்டியல்
இதன் சிறப்பு என்னவென்றால் இப்பெயர்கள் சரளமாக வடமொழிக் கணித நூல்களில் மட்டுமல்லாமல், கோவில் ஆவணங்களிலும், பத்திரங்களிலும், சரித்திர, கலை நூல்களிலும் பயன்படுத்தப்பட்டு வந்திருக்கின்றன. குறிப்பாக மகாபாரதப்போரில் உள்ள எண்ணிக்கைகளெல்லாம் இப்பெயர்களைக் கொண்டுதான் கொடுக்கப்பட்டிருக்கின்றன.
இவற்றையும் பார்க்கவும்
பகுப்பு:கணிதம் பகுப்பு:சமசுகிருத இலக்கியம்
காற்று வேர்
காற்று வேர் (Aerial root) என்பது நிலத்தின் மேல் காணப்படும் ஒரு வகை வேர் ஆகும். இவ்வகை வேர்கள் இடம்மாறிப்பிறந்த வேர் வகையைச் சேர்ந்தவை. ஒக்கிட் போன்ற மேலொட்டித் தாவரங்களிலும் கண்டல்ப் பிரதேசத் தாவரங்களிலும் மற்றும் ஏனைய பல்வேறு பிரதேசங்களிலும் இவை காணப்படுகின்றன. இவ்வேர்கள் வளியினில் காணப்படும் நீராவியினை உறிஞ்சிப் பெற்றுக்கொள்ள தாவரங்களுக்கு உதவுகின்றன.
பகுப்பு:வேர்கள்
காஞ்சிரவிளை முத்தாரம்மன் கோயில்
காஞ்சிரவிளை முத்தாரம்மன் கோயில் தமிழ்நாட்டில் கன்னியாகுமரி மாவட்டம், காஞ்சிரவிளை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காலிட் லதீப்
காலிட் லதீப் (Khalid Latif, பிறப்பு: நவம்பர் 4 1985), ஒரு பாக்கித்தானியத் துடுப்பாட்டக்காரர். கராச்சியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஐந்தில் கலந்து கொண்டுள்ளார். 2010 இல் ஆத்திரேலியா அணிக்கெதிரான ஆட்டத்தில் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
ஆவர்த்தனம்
கருநாடக இசையில், ஆவர்த்தமானது ஆவர்த்தனம் என்றும் சொல்லப்படும். இது தாள வட்டத்தைக் குறிக்கும். ஒரு தாளத்திற்கு ஏற்பட்ட லகு, திருதம் போன்ற அங்கங்களை ஒழுங்கு முறைப்படி ஒரு முறை போட்டால் அது ஒரு ஆவர்த்தனம் ஆகும்.
எடுத்துக்காட்டு: ஆதி தாளத்திற்கு ஏற்பட்ட அங்கங்களான ஒரு சதுஸ்ர லகு, இரண்டு துருதங்களை (மொத்த அட்சரம் 08) ஒழுங்கு முறைப்படி போட்டால் அது ஒரு ஆவர்த்தனம் ஆகும்.
ஆவர்த்தன முடிவுக் குறி // ஆகும்.
இவற்றையும் பார்க்கவும்
பகுப்பு:கருநாடக இசை
சாவோ தொமே மற்றும் பிரின்சிப்பி
சாவோ தொமே மற்றும் பிரின்சிப்பி  (São Tomé and Príncipe, saʊ̯ tʰəˈmeɪ̯ ənd ˈpʰɹɪnsɪpɪ) என்பது ஆபிரிக்காவின் மேற்குக் கரையில் கினி குடாவில் உள்ள ஒரு தீவு நாடாகும். இத்தீவுக் கூட்டம் சாவோ தொமே, மற்றும் பிரின்சிப்பி ஆகிய இரண்டு தீவுகளைக் கொண்டுள்ளது. இவ்விரண்டு தீவுகளும் 140 கிமீ தூர இடைவெளியில் காபொன் இன் வடெமேற்குக் கரையில் இருந்து முறையே 250, 225 கிமீ தூரத்தில் வழக்கொழிந்த எரிமலைகளின் கூட்டத்தில் அமைந்துள்ளன.
சித்ரால் மாவட்டம்
சித்ரால் மாவட்டம் (Chitral District பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. இதன் நிர்வாகத் தலைமையிட நகரம் சித்ரால் ஆகும். இம்மாவட்டம் 14,850 சதுர கிலோ மீட்டர் பரப்பளவு கொண்டது. இம்மாவட்டத்தில் பேசப்படும் முக்கிய மொழிகள்உருது, பஷ்தூ மொழி,கோவார் மற்றும் கலாஷ் மொழிகள் ஆகும். 2017 பாகிஸ்தான் மக்கட்தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 4,47,362 ஆகும்.
சாவோ தொமே மற்றும் பிரின்சிப்பி
பகுப்பு:தீவு நாடுகள் பகுப்பு:மேற்கு ஆப்பிரிக்க நாடுகள்  பகுப்பு:ஐக்கிய நாடுகள் சபையின் உறுப்பு நாடுகள்
சித்ரால் மாவட்டம்
மாவட்ட எல்லைகள்
சித்ரால் மாவட்டத்தின் கிழக்கில் கில்ஜித்-பல்டிஸ்தான் பகுதியும், வடக்கு மற்றும் மேற்கில் ஆப்கானிஸ்தானின் குனர் மாகாணம், படாக்சான் மாகாணம் மற்றும் நூரிஸ்தான் மாகாணமும், தெற்கில் கைபர் பக்துன்வா மாகாணத்தின் சுவாத் மாவட்டம் மற்றும் தீர் மாவட்டமும் எல்லைகளாக உள்ளது.
மாவட்டப் பிரிவினை
நிர்வாக வசதிக்காக இம்மாவட்டம், 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.
வரலாறு
சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.
மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.
இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.
கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.
இம்மாவட்டம் கிபி 1895 வரை 1896 முதல் மன்னராட்சிப் பகுதியாக இருந்தது. பின்னர் பிரித்தானிய இந்தியாவிற்குட்பட்ட, சுதேசி சமஸ்தானமாக இருந்தது. ஆகஸ்டு 1947-இல் பாகிஸ்தான் நாடு உருவான போது பாகிஸ்தானுடன் இணைக்கப்பட்டது.
நிர்வாகம்
இம்மாவட்டம் சித்ரால் வருவாய் வட்டம் மற்றும் மாஸ்து வருவாய் வட்டம் என 2 வருவாய் வட்டங்களாகவும், 24 ஒன்றியக் குழுக்களாகவும் பிரிக்கப்பட்டுள்ளது.